title: 2012/387/ЕС: Решение на Съвета от 16 юли 2012 година за удължаване на срока на прилагане на подходящите мерки в Решение 2011/492/ЕС за приключване на процедурата на консултации с Република Гвинея Бисау съгласно член 96 от Споразумението за партньорство АКТБ—ЕО и за изменение на това решение

text:
               17.7.2012

               BG

               Официален вестник на Европейския съюз

               L 187/1

         РЕШЕНИЕ НА СЪВЕТА
   от 16 юли 2012 година
   за удължаване на срока на прилагане на подходящите мерки в Решение 2011/492/ЕС за приключване на процедурата на консултации с Република Гвинея Бисау съгласно член 96 от Споразумението за партньорство АКТБ—ЕО и за изменение на това решение
   (2012/387/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), последно изменено в Уагадугу на 22 юни 2010 г. (2) („Споразумението за партньорство АКТБ—ЕО“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета относно мерките, които да бъдат предприети, и процедурите, които да бъдат следвани, за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид предложението на Европейската комисия,
   като има предвид, че:

               (1)

               С решение 2011/492/ЕС (4) консултациите с Република Гвинея Бисау в съответствие с член 96 от Споразумението за партньорство АКТБ—ЕО бяха приключени и бяха предприети подходящи мерки, както е посочено в приложението към настоящото решение.

               (2)

               На 12 април 2012 г. от елементи на въоръжените сили бе извършен държавен преврат при предстоящото начало на кампанията от втория кръг на президентските избори, провеждани вследствие на смъртта през януари на президента Bacai Sanhá.

               (3)

               Основните елементи, посочени в член 9 от Споразумението за партньорство АКТБ—ЕО, продължават да бъдат нарушавани и настоящите условия в Република Гвинея Бисау значително се влошиха и не гарантират зачитането на правата на човека, демократичните принципи и върховенството на закона.

               (4)

               Следователно Решение 2011/492/ЕС следва да бъде изменено с цел да се удължи срокът на прилагане на подходящите мерки,

         ПРИЕ НАСТОЯЩОТО РЕШЕНИЕ:
   Член 1
   Срокът на действие на Решение 2011/492/ЕС се удължава с 12 месеца. За тази цел във втората алинея от член 3 от Решение 2011/492/ЕС датата „19 юли 2012 г.“ се заменя с „19 юли 2013 г.“
   Член 2
   Писмото в приложението към настоящото решение се изпраща до властите на Република Гвинея Бисау.
   Член 3
   Настоящото решение влиза в сила в деня на приемането му.

      Съставено в Брюксел на 16 юли 2012 година.

            За Съвета

            Председател

         S. ALETRARIS

      (1)  ОВ L 317, 15.12.2000 г., стр. 3.

      (2)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).

      (3)  ОВ L 317, 15.12.2000 г., стр. 376.

      (4)  ОВ L 203, 6.8.2011 г., стр. 2.

      ПРИЛОЖЕНИЕ
      Вследствие на консултациите, които се проведоха в Брюксел на 29 март 2011 г. в рамките на член 96 от Споразумението за партньорство АКТБ—ЕС, на 18 юли 2011 г. с Решение 2011/492/ЕС на Съвета Европейският съюз реши да приеме подходящи мерки, включително схема на взаимни ангажименти, с цел постепенното възобновяване на сътрудничеството с ЕС.
      Дванадесет месеца след приемането на посоченото решение Европейският съюз счита, че не е постигнат напредък и че държавният преврат, извършен от въоръжените сили на 12 април 2012 г., даде значителен тласък в обратна посока на процеса. Европейският съюз следователно решава да удължи срока на прилагане на Решение 2011/492/ЕС до 19 юли 2013 г.
      Европейският съюз припомня заключенията на Съвета относно Република Гвиеня Бисау, приети на 23 април 2012 г., подчертава още веднъж значението, което отдава на бъдещото сътрудничество с Република Гвинея Бисау, и потвърждава готовността си, в изпълнение на Резолюция 2048 (2012) на Съвета за сигурност на ООН от 18 май 2012 г., да придружава Република Гвинея Бисау при възстановяването на конституционния ред и достигането на състояние, при което да стане възможно възобновяването на сътрудничеството в пълна степен.
      Европейският съюз подкрепя съгласуваните усилия на международните партньори за възстановяване на стабилността, демокрацията и зачитането на човешките права в Република Гвинея Бисау.

         С уважение,

               За Съвета

               Председател

            C. ASHTON

               За Комисията

               Член на Комисията

            A. PIEBALGS


title: Решение (ЕС) 2016/243 на Съвета от 12 февруари 2016 година за подписване от името на Европейския съюз на Споразумение под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз

text:
               20.2.2016

               BG

               Официален вестник на Европейския съюз

               L 45/12

         РЕШЕНИЕ (ЕС) 2016/243 НА СЪВЕТА
   от 12 февруари 2016 година
   за подписване от името на Европейския съюз на Споразумение под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 15 юли 2013 г. Съветът упълномощи Комисията да започне преговори с някои други членове на Световната търговска организация съгласно член XXIV, алинея 6 от Общото споразумение за митата и търговията (ГАТТ) от 1994 г. в процеса на присъединяването на Република Хърватия към Европейския съюз.

               (2)

               Комисията проведе преговорите в рамките на приетите от Съвета указания за водене на преговори.

               (3)

               Посочените преговори приключиха и на 7 октомври 2015 г. бе парафирано Споразумение под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от ГАТТ от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз.

               (4)

               Споразумението следва да бъде подписано,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Споразумението под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от ГАТТ от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз, при условие за сключването на посоченото споразумение (1).
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Текстът на споразумението ще бъде публикуван заедно с решението за сключването му.


title: Решение на Съвета от 3 март 2005 година относно подписването на между Европейската общност и Република Албания на споразумение относно реадмисията на лица, пребиваващи без разрешение

text:
Важна правна забележка

|

32005D0371

Официален вестник n° L 124 , 17/05/2005 стр. 0021 - 0021 Официален вестник n° L 164 , 16/06/2006 стр. 0020 - 0020

		20050303Решение на Съветаот 3 март 2005 годинаотносно подписването на между Европейската общност и Република Албания на споразумение относно реадмисията на лица, пребиваващи без разрешение(2005/371/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 63, параграф 3, буква б) във връзка с член 300, параграф 2, първа алинея, второ изречение от него,като взе предвид предложението на Комисията,като има предвид, че:(1) Със свое решение от 28 ноември 2002 г. Съветът упълномощи Комисията да преговаря относно сключването на споразумение между Европейската общност и Република Албания за реадмисия на лица, пребиваващи без разрешение.(2) Преговорите по споразумението се състояха на 15 и 16 май, 18 септември и 5 ноември 2003 г.(3) При условие че може бъде сключено на по-късна дата, споразумението, парафирано на 18 декември 2004 г., следва да бъде подписано.(4) Съгласно член 3 от Протокола относно позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, Обединеното кралство е обявило своето желание да вземе участие в приемането и прилагането на настоящото решение.(5) Съгласно членове 1 и 2 от Протокола относно позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, и без да се накърнява член 4 от същия протокол, Ирландия не взема участие в приемането на настоящото решение и не е обвързана от него, нито има задължение да го прилага.(6) В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не взема участие в приемането на настоящото решение и не е обвързана от него, нито има задължение да го прилага,РЕШИ:Член 1Одобрява подписването от Общността на споразумение между Европейската общност и Република Албания за обратно приемане на незаконно пребиваващи лица, при условията, посочени в решението на Съвета относно сключването на гореупоменатото споразумение.Текстът на споразумението е приложен към настоящото решение.Член 2Председателят на Съвета е оправомощен да посочи лице/лица, упълномощено/и да подпише/ат споразумението от името на Общността.Съставено в Брюксел на 3 март 2005 година.За СъветаПредседателF. Biltgen--------------------------------------------------


title: Решение на Комисията от 19 ноември 1993 година относно създаването на Научен, технически и икономически комитет по рибно стопанство

text:
Важна правна забележка

|

31993D0619

Официален вестник n° L 297 , 02/12/1993 стр. 0025 - 0026 специално финландско издание: глава 4 том 5 стр. 0134  специално шведско издание: глава 4 том 5 стр. 0134  специално чешко издание глава 01 том 01 стр. 264  - 265 специално испанско издание глава 01 том 01 стр. 264  - 265 специално унгарско издание глава 01 том 01 стр. 264  - 265 специално литвийско издание глава 01 том 01 стр. 264  - 265 LV.ES глава 01 том 01 стр. 264  - 265 MT.ES глава 01 том 01 стр. 264  - 265 PL.ES глава 01 том 01 стр. 264  - 265 SK.ES глава 01 том 01 стр. 264  - 265 специално словенско издание глава 01 том 01 стр. 264  - 265

		19931119Решение на Комисиятаот 19 ноември 1993 годинаотносно създаването на Научен, технически и икономически комитет по рибно стопанство(93/619/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че за осъществяването на системата на Общността в областта на рибарствотои аквакултурите е необходима помощта на висококвалифицирани научни кадри, особено що се отнася до морската биология и биологията на рибните видове, технологията на риболова, икономиката на рибното стопанство и други подобни дисциплини, или във връзка с изследователската работа в областта на риболова и аквакултурите;като има предвид, че тази помощ следва да бъде осигурявана от постоянен комитет, учреден в рамките на Комисията;като има предвид, че правомощията на действащия Научен и технически комитет по рибно стопанство, създаден с Решение на Комисията 79/572/ЕИО [1], изменено с Акта за присъединяване на Испания и Португалия, следва да бъдат съответно изменени; като има предвид, че за постигане на по-голяма яснота посоченото решение следва да бъде заменено с ново,РЕШИ:Член 1Създава се Научен, технически и икономически комитет по рибарство, наричан по-нататък "Комитет".Член 21. Комисията може да иска становището на Комитета по всички въпроси, свързани с разпоредбите, регламентиращи достъпа до риболовните зони и ресурси на Общността, и тяхната експлоатация.2. Комитетът съставя годишен доклад за текущото състояние на риболовните ресурси и за настъпилите промени в риболовните дейности, що се отнася до биологичните, техническите и икономическите фактори. Комитетът докладва също относно икономическите последици от състоянието на риболовните ресурси.3. Комитетът докладва ежегодно за извършената работа и потребностите, свързани с координацията на научните, техническите и икономическите изследвания в областта на риболова и аквакултурите.4. Комитетът може да свежда до вниманието на Комисията всички проблеми, посочени в параграфи 1, 2 и 3.Член 3Комитетът си състои от не повече от 28 членове.Член 4Членовете на Комитета се посочват от Комисията измежду висококвалифицирани научни работници, притежаващи знания и умения в посочените в член 2 области.Член 5Комитетът избира председател и двама заместник-председатели измежду своите членове. Изборът става с просто мнозинство на членовете.Член 61. Членовете, председателят и заместник-председателите на Комитета се избират за срок от две години. Този срок може да бъде подновяван. Председателят и заместник-председателите на Комитета обаче не могат да бъдат преизбирани за непосредствен трети мандат след два поредни мандата от по две години. Членовете на Комитета не получават възнаграждение за работата си в него.След изтичането на двугодишния мандат членовете, председателят и заместник-председателите на Комитета продължават да изпълняват задълженията си, докато не бъдат сменени или докато не бъдат подновени мандатите им.2. Когато член, председател или заместник-председател на Комитета не е в състояние да изпълнява задълженията си или подаде оставка по свое желание, за остатъка от неговия мандат се избира нов член, председател или заместник председател по реда съответно на членове 4 и 5.Член 71. В сътрудничество с длъжностни лица от Комисията Комитетът може да формира вътрешни работни групи.2. На работните групи се възлага да докладват пред Комитета по определените от него въпроси.Член 81. Комитетът и работните групи заседават по искане на представител на Комисията.2. Представителят на Комисията, както и други длъжностни лица и пълномощници на Комисията, участват в заседанията на Комитета и на работните групи.3. Представителят на Комисията може да кани за участие в заседанията физически лица със специални познания по разглежданите въпроси.4. Комисията осигурява секретариата на Комитета и на работните групи.Член 91. Комитетът разглежда исканията на Комисията за даване на становище. Становищата не се гласуват.Представителят на Комисията може в искането на становище да определи срок за неговото даване.2. Когато по исканото становище е налице единодушно съгласие на членовете, Комитетът съставя общи заключения. Ако не бъде постигнато единодушно съгласие, различните мнения, изразени в хода на дискусията, се отразяват доклад, съставен на отговорност на представителя на Комисията.Член 10В съответствие с разпоредбите на член 214 от Договора, членовете на Комитета нямат право да разгласяват информацията, сведена до тяхно знание в хода на работата на Комитета, когато представителят на Комисията ги уведоми, че исканото становище е свързано с въпроси от поверителен характер.В такива случаи на заседанията на Комитета присъстват само неговите членове, представителят на Комисията и другите длъжностни лица и пълномощници на Комисията.Член 111. Решение 79/572/ЕИО се отменя.2. Членовете на Научния и технически комитет по рибно стопанство, действащи в това си качество по силата на отмененото с параграф 1 решение, остават членове на Комитета до изтичането на техните мандати.3. Разпоредбите на член 6 се прилагат mutatis mutandis при изтичането на мандатите на членовете по параграф. 2.Съставено в Брюксел на 19 ноември 1993 година.За КомисиятаYannis PaleokrassasЧлен на Комисията[1] ОВ L 156, 23.6.1979 г., стр. 29.--------------------------------------------------


title: Решение 2012/632/ОВППС на Съвета от 15 октомври 2012 година за изменение на Решение 2010/127/ОВППС относно ограничителни мерки срещу Еритрея

text:
               16.10.2012

               BG

               Официален вестник на Европейския съюз

               L 282/46

         РЕШЕНИЕ 2012/632/ОВППС НА СЪВЕТА
   от 15 октомври 2012 година
   за изменение на Решение 2010/127/ОВППС относно ограничителни мерки срещу Еритрея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 1 март 2010 г. Съветът прие Решение 2010/127/ОВППС (1).

               (2)

               На 25 юли 2012 г. Съветът за сигурност на Организацията на обединените нации прие Резолюция 2060 (2012), с което измени оръжейното ембарго, наложено с точка 5 от Резолюция 1907 (2009) на Съвета за сигурност на Организацията на обединените нации.

               (3)

               Поради това Решение 2010/127/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 1 от Решение 2010/127/ОВППС се добавя следният параграф:

      „4.   Параграфи 1 и 2 не се прилагат по отношение на:

                  а)

                  защитно облекло, включително временно внесени в Еритрея бронежилетки и военни каски само за лична употреба на персонала на Организацията на обединените нации, на представителите на медиите или на работещите в хуманитарната област и в областта на развитието, и подпомагащия ги персонал;

                  б)

                  доставки на несмъртоносно военно оборудване, предназначено единствено за хуманитарни или защитни цели, предварително одобрени от комитета, създаден с Резолюция 751 (1992) на ССООН, чийто мандат е продължен с Резолюция 1844 (2008) на ССООН (Комитетът по санкциите).“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 15 октомври 2012 година.

            За Съвета

            Председател

         C. ASHTON

      (1)  ОВ L 51, 2.3.2010 г., стр. 19.


title: Решение (ЕС) 2015/2469 на Съвета от 8 декември 2015 година за подписването от името на Съюза и временното прилагане на Протокол за изменение на Споразумението между Европейската общност и Република Сан Марино, което предвижда мерки, еквивалентни на тези, предвидени в Директива 2003/48/ЕО на Съвета относно данъчното облагане на доходи от спестявания под формата на лихвени плащания

text:
               31.12.2015

               BG

               Официален вестник на Европейския съюз

               L 346/1

         РЕШЕНИЕ (ЕС) 2015/2469 НА СЪВЕТА
   от 8 декември 2015 година
   за подписването от името на Съюза и временното прилагане на Протокол за изменение на Споразумението между Европейската общност и Република Сан Марино, което предвижда мерки, еквивалентни на тези, предвидени в Директива 2003/48/ЕО на Съвета относно данъчното облагане на доходи от спестявания под формата на лихвени плащания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 115 във връзка с член 218, параграф 5 и член 218, параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 май 2013 г. Съветът упълномощи Комисията да започне преговори с Република Сан Марино за изменение на Споразумението между Европейската общност и Република Сан Марино, което предвижда мерки, еквивалентни на тези, предвидени в Директива 2003/48/ЕО на Съвета относно данъчното облагане на доходи от спестявания под формата на лихвени плащания (1) („Споразумението“), с цел привеждането му в съответствие с неотдавнашните инициативи на международно равнище, на които беше договорено автоматичният обмен на информация да се насърчава като международен стандарт.

               (2)

               Текстът на Протокола за изменение към Споразумението („Протокола за изменение“), който е резултат от проведените преговори, надлежно отразява дадените от Съвета указания за водене на преговорите, тъй като привежда Споразумението в съответствие с последните инициативи на международно равнище по отношение на автоматичния обмен на информация, а именно световния стандарт за автоматичен обмен на информация за финансови сметки по данъчни въпроси, разработен от Организацията за икономическо сътрудничество и развитие (ОИСР). Съюзът, неговите държави членки и Република Сан Марино участваха активно в работата на Световния форум на ОИСР за подпомагане на разработването и прилагането на този стандарт. Текстът на Споразумението, изменено с Протокола за изменение, е правното основание за прилагане на световния стандарт в отношенията между Съюза и Република Сан Марино.

               (3)

               Протоколът за изменение следва да бъде подписан от името на Съюза.

               (4)

               С оглед на насоките, изразени от държавите членки и от Република Сан Марино в рамките на Световния форум на ОИСР, Протоколът за изменение следва да се прилага временно, считано от 1 януари 2016 г., до приключване на необходимите процедури за неговото сключване и влизане в сила,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола за изменение на Споразумението между Европейската общност и Република Сан Марино, което предвижда мерки, еквивалентни на тези, предвидени в Директива 2003/48/ЕО на Съвета относно данъчното облагане на доходи от спестявания под формата на лихвени плащания, при условие на сключването на посочения Протокол за изменение.
   Текстът на Протокола за изменение е приложен към настоящото решение.
   Член 2
   Председателят на Съвета се оправомощава да посочи лицето/лицата, упълномощено(и) да подпише(ат) Протокола за изменение от името на Съюза.
   Член 3
   При условията на реципрочност, Протоколът за изменение се прилага временно от 1 януари 2016 г. до приключване на процедурите, необходими за неговото сключване (2).
   Председателят на Съвета, от името на Съюза, уведомява Република Сан Марино за намерението на Съюза да прилага Протокола за изменение временно, при условията на реципрочност, считано от 1 януари 2016 г.
   Член 4
   Настоящото решение влиза в сила в деня на приемането му.

      Съставено в Брюксел на 8 декември 2015 година.

            За Съвета

            Председател

         P. GRAMEGNA

      (1)  ОВ L 381, 28.12.2004 г., стр. 33.

      (2)  Датата, от която Протоколът за изменение ще се прилага временно, ще бъде публикувана в Официален вестник на Европейския съюз от Генералния секретариат на Съвета.


title: 2009/541/ЕО, Евратом: Решение на представителите на правителствата на държавите-членки от 8 юли 2009 година за назначаване на съдия в Първоинстанционния съд на Европейските общности

text:
               14.7.2009

               BG

               Официален вестник на Европейския съюз

               L 181/25

      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ

   от 8 юли 2009 година
   за назначаване на съдия в Първоинстанционния съд на Европейските общности
   (2009/541/ЕО, Евратом)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИТЕ ОБЩНОСТИ,
   като взеха предвид Договора за създаване на Европейската общност, и по-специално член 224 от него,
   като взеха предвид Договора за създаване на Европейската общност за атомна енергия, и по-специално член 140 от него,
   като имат предвид, че по силата на членове 5 и 7 във връзка с член 47 от Протокола относно Статута на Съда и след оставката на г-н Daniel ŠVÁBY в Първоинстанционния съд на Европейските общности следва да бъде назначен един съдия за остатъка от мандата на г-н Daniel ŠVÁBY, а именно до 31 август 2010 г.,
   РЕШИХА:
   Член 1
   Г-н Juraj SCHWARCZ се назначава за съдия в Първоинстанционния съд на Европейските общности за периода от 7 октомври 2009 г. до 31 август 2010 г.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 8 юли 2009 година.

            Председател

         C. DANIELSSON


title: Позиция на Съвета от 24 юли 2012 година за приемане на позицията на Съвета по проектобюджета на Европейския съюз за финансовата 2013 година

text:
               4.8.2012

               BG

               Официален вестник на Европейския съюз

               C 234/4

         ПОЗИЦИЯ НА СЪВЕТА
   от 24 юли 2012 година
   за приемане на позицията на Съвета по проектобюджета на Европейския съюз за финансовата 2013 година
   2012/C 234/06
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314, параграф 3 от него, във връзка с Договора за създаването на Европейската общност за атомна енергия, и по-специално член 106а от него,
   като има предвид, че:

               (1)

               На 25 май 2012 г. Комисията представи предложение, съдържащо проектобюджета за финансовата 2013 година (1).

               (2)

               Съветът разгледа предложението на Комисията, с цел да установи позиция, която за приходната част е в съответствие с Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности (2), а за разходната част — с част I от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (3), което при липсата на многогодишна финансова рамка, установена в съответствие с член 312 от Договора за функционирането на Европейския съюз, представлява приложимият понастоящем инструмент за бюджетна дисциплина,

         РЕШИ:
   Член единствен
   Позицията на Съвета по проекта за общ бюджет на Европейския съюз за финансовата 2013 година беше приета от Съвета на 24 юли 2012 г.
   Пълният текст на позицията е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  COM(2012) 300.

      (2)  ОВ L 163, 23.6.2007 г., стр. 17.

      (3)  ОВ L 347, 24.12.2009 г., стр. 26.


title: Решение на Съвета от 13 март 1997 година относно сключване на Споразумение под формата на размяна на писма за митническо сътрудничество между Европейската общност и Кралство Норвегия

text:
Важна правна забележка

|

31997D0269

Официален вестник n° L 105 , 23/04/1997 стр. 0013 - 0014 специално чешко издание глава 02 том 08 стр. 268  - 269 специално испанско издание глава 02 том 08 стр. 268  - 269 специално унгарско издание глава 02 том 08 стр. 268  - 269 специално литвийско издание глава 02 том 08 стр. 268  - 269 LV.ES глава 02 том 08 стр. 268  - 269 MT.ES глава 02 том 08 стр. 268  - 269 PL.ES глава 02 том 08 стр. 268  - 269 SK.ES глава 02 том 08 стр. 268  - 269 специално словенско издание глава 02 том 08 стр. 268  - 269

		19970313Решение на Съветаот 13 март 1997 годинаотносно сключване на Споразумение под формата на размяна на писма за митническо сътрудничество между Европейската общност и Кралство Норвегия(97/269/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него, във връзка с първото изречение на член 228, параграф 2 и първа алинея от член 228, параграф 3 от него,като взе предвид предложението на Комисията,като има предвид, че спогодбите на национално равнище за митническо сътрудничество, сключени между Кралство Норвегия и Република Финландия от една страна, и между Кралство Норвегия и Кралство Швеция, от друга страна, засягат въпроси от юрисдикцията на Общността и следва да се заменят с действащата система на Общността;като има предвид, че споразуменията за гранично сътрудничество спомагат за ефикасно разпределение на наличните ресурси по ограничен брой гранични постове, разположени в най-отдалечените региони, и по-специално на Република Финландия и Кралство Швеция; като има предвид, че подобни региони се отличават с известни особености, свързани с географията им (особено сурови климатични условия, прекомерно дълги граници, отдалечени места във вътрешността, особено големи трудности при достигане до определени места) и особено ниската гъстота на населението им и трафика, като тези особености са нови за Общността и налагат приемане на специални мерки, за да не се наказват тези региони и икономическите оператори в тях;като има предвид, че на 25 октомври 1996 г. Съветът упълномощава Комисията да договори от името на Общността споразумение под формата на размяна на писма за митническо сътрудничество между Европейската общност и Кралство Норвегия;като има предвид, че Република Финландия и Кралство Швеция следва да поемат пълната отговорност, включително финансова, спрямо Общността за всички действия, изпълнявани сега или в бъдеще от тяхно име от норвежките митнически органи;като има предвид, че с оглед изпълнението на настоящото споразумение, митническите органи на Финландия и Швеция следва съответно да сключат административна договореност с норвежките митнически органи; като има предвид, че за тези споразумения следва да се нотифицира Комисията; като има предвид, че митническите органи на Финландия и Швеция са отговорни пред Комисията за изпълнението на настоящото споразумение;като има предвид, че Споразумението за митническо сътрудничество под формата на размяна на писма между Европейската общност и Кралство Норвегия следва да бъде одобрено,РЕШИ:Член 1Общността одобрява Споразумението за митническо сътрудничество под формата на размяна на писма между Европейската общност и Кралство Норвегия.Текстът на Споразумението е приложен към настоящото решение.Член 2Република Финландия и Кралство Швеция поемат пълната отговорност, включително финансова, спрямо Общността за всички действия, изпълнявани сега и в бъдеще от тяхно име от норвежките митнически органи.Член 31. Митническите органи на Финландия и Швеция сключват съответно административна договореност с норвежките митнически органи по изпълнение на настоящото споразумение. Комисията се нотифицират за тези договорености.2. Митническите органи на Финландия и Швеция съответно са отговорни пред Комисията за изпълнение на настоящото споразумение. Те представят годишни доклади по въпросите свързани с това пред Комисията, освен случаите когато обстоятелствата налагат допълнителни доклади.Член 4Подпомогната от представители на държавите-членки Комисията представлява Общността в създадения по силата на член 7 от Споразумението съвместен комитет.Член 5Председателят на Съвета определя пълномощните представители, които подписват Споразумението, като обвързват с него Общността и представят нотификация за това по силата на член 11 от Споразумението [1].Член 6Настоящото решение се публикува в Официален вестник на Европейските общности.Съставено в Брюксел на 13 март 1997 година.За СъветаПредседателM. Patijn[1] Генералният секретариат на Съвета публикува датата на влизане в сила на настоящото споразумение в Официален вестник на Европейските общности.--------------------------------------------------


title: Решение 2010/565/ОВППС на Съвета от 21 септември 2010 година относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго)

text:
               22.9.2010

               BG

               Официален вестник на Европейския съюз

               L 248/59

         РЕШЕНИЕ 2010/565/ОВППС НА СЪВЕТА
   от 21 септември 2010 година
   относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43 от него,
   като има предвид, че:

               (1)

               Въз основа на Съвместно действие 2005/355/ОВППС (1) от 2 май 2005 г. Европейският съюз (ЕС) осъществява мисия за предоставяне на консултации и подпомагане на реформата в сектора за сигурност в Демократична република Конго (ДРК) (EUSEC ДР Конго). Настоящият мандат на мисията е определен със Съвместно действие 2009/709/ОВППС (2) и изтича на 30 септември 2010 г.

               (2)

               На 27 юли 2009 г. генералният секретар/върховен представител за общата външна политика и политика на сигурност изпрати писмо до президента на ДРК, с което засвидетелства подновения ангажимент на ЕС. Вследствие на това писмо мандатът на мисията бе променен, считано от 1 октомври 2009 г. Въз основа на това писмо конгоанските власти изготвиха програма за действие, която беше подписана на 21 януари 2010 г. от министъра на отбраната и ветераните от войните и от ръководителя на мисията EUSEC ДР Конго.

               (3)

               След ратификацията на Конституцията на третата Конгоанска република през 2005 г., провеждането на избори в ДРК през 2006 г. отбеляза края на преходния процес и позволи през 2007 г. да бъде съставено правителство, което прие програма, предвиждаща цялостна реформа на сектора за сигурност, създаване на национална концепция, както и приоритетни действия за реформа в областта на полицията, въоръжените сили и правосъдието. Изготвянето на план за реформа на въоръжените сили на Демократична република Конго (ВС на ДРК) на три етапа, обхващащи периода от 2009 г. до 2025 г., одобрен от президента на републиката в края на май 2009 г. и представен на представителите на международната общност на 26 януари 2010 г., както и поемането на координираща роля по отношение на действията на различните участници в подкрепа на реформата в сектора за сигурност (РСС) показват интереса на конгоанските власти за практическото прилагане на процеса на РСС в ДРК.

               (4)

               С редица резолюции на Съвета за сигурност Организацията на обединените нации отново потвърди подкрепата си за преходния процес и за РСС и провежда в ДРК мисия на ООН за стабилизиране в Демократична република Конго (MONUSCO), която е съсредоточена върху поддържането на мира в източната част на страната и върху укрепването на мира в цялата страна. На 28 май 2010 г. Съветът за сигурност на ООН прие Резолюция 1925 (2010), която удължава мандата на MONUC до 30 юни 2010 г., като от 1 юли 2010 г. тя се нарича мисия на ООН за стабилизиране в ДРК (MONUSCO) и позволява подкрепата на мисията, в тясна координация с другите международни партньори, за действията на конгоанските власти за укрепване и реформиране на институциите в областта на сигурността.

               (5)

               ЕС предоставяше непрекъсната подкрепа за РСС в ДРК, един от елементите на по-общия ангажимент на ЕС, целящ подкрепа за развитието и демокрацията в региона на Големите африкански езера, като същевременно се стреми да насърчава политики, съвместими с правата на човека и международното хуманитарно право, с демократичните стандарти и принципите на добро държавно управление, прозрачност и зачитане на принципите на правовата държава.

               (6)

               На 14 юни 2010 г. Съветът прие Решение 2010/329/ОВППС за изменение и удължаване на срока на действие на Съвместно действие 2007/405/ОВППС относно полицейската мисия на Европейския съюз в рамките на РСС и неговото взаимодействие с правосъдието в Демократична република Конго (EUPOL ДР Конго) (3) с допълнителен период от три месеца.

               (7)

               За да се засили координацията, съгласуваността и допълването на действията на ЕС в ДРК, възползвайки се изцяло от новото европейско институционално устройство, следва да се засили координацията на ангажимента на ЕС между двете мисии, между европейските участници в ДРК, както и между Брюксел и Киншаса.

               (8)

               На 11 август 2010 г. Съветът прие Решение 2010/440/ОВППC (4) за удължаване на мандата на г-н Roeland VAN DE GEER, специален представител на Европейския съюз (СПЕС) за региона на Големите африкански езера.

               (9)

               На 29 юли 2010 г. Съветът одобри концепция за управление на кризи във връзка с ангажимента на мисиите по линия на Общата политика на сигурност и отбрана в подкрепа на реформата на сектора за сигурност в ДРК.

               (10)

               Би било добре в проекта да участват и трети държави в съответствие с основните насоки, определени от Европейския съвет.

               (11)

               Възможно е сегашното състояние на сигурността в ДРК да се влоши в бъдеще, което би имало потенциално опасни последствия за процеса на укрепване на демокрацията, на правовата държава и на международната и регионалната сигурност. Трайното ангажиране на ЕС на равнище политически усилия и ресурси ще допринесе за утвърждаване на стабилността в региона,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Европейският съюз (ЕС) осъществява мисия за консултации и подпомагане на реформата в сектора за сигурност (РСС) на Демократична република Конго (ДРК), наричана по-нататък „EUSEC ДР Конго“ или „мисията“, чиято цел е да подпомогне конгоанските власти в създаването на отбранителен апарат, способен да гарантира сигурността на конгоанците, като същевременно зачита демократичните стандарти, правата на човека и принципите на правовата държава, принципите на добро държавно управление и на прозрачност.
   2.   Мисията действа в съответствие с мандата, посочен в член 2.
   Член 2
   Мандат
   1.   Мисията има за цел, в тясно сътрудничество и координация с другите участници от международната общност, по-специално Обединените нации и MONUSCO, както и в изпълнение на поставените в член 1 цели, да предостави конкретна помощ в областта на РСС, като създаде подходящи условия за осъществяването в краткосрочен и средносрочен план на действията и проектите, основани на насоките, набелязани от конгоанските власти в плана за реформа на ВС на ДРК и залегнали в програмата за действие на мисията, в т.ч.:

               а)

               продължаване на подкрепата в стратегически план;

               б)

               подкрепа за консолидирането на администрацията и за създаването на система за управление на човешките ресурси, основаваща се на работата, която вече е в ход;

               в)

               подкрепа за модернизиране на логистиката;

               г)

               подкрепа за възобновяване на системата за обучение, особено на кадри, по-конкретно подкрепата за проекта за Училище по администрация и за Военна академия в Кананга и за проучванията за създаване на Училище по логистика в Киншаса;

               д)

               продължаване на дейностите, свързани с борбата с безнаказаността в областта на правата на човека, в т.ч. сексуалното насилие.

         2.   Мисията консултира държавите-членки и координира и улеснява, под тяхна отговорност, осъществяването на техните проекти в областите, представляващи интерес за мисията и които са в подкрепа на нейните цели.
   Член 3
   Структура на мисията и зона на разполагане
   1.   Мисията разполага с генерален щаб, разположен в Киншаса, който се състои от:

               а)

               ръководството;

               б)

               отдел помощен административен персонал и логистика;

               в)

               отдел експерти в областта на отбраната, които отговарят за подпомагането и напътстването на конгоанците за постигане на конкретни резултати в областта на администрацията, човешките ресурси, логистиката и обучението,

               г)

               отдел за консултации и съдействие, в т.ч. съветниците, разположени в източната част на ДРК, които отговарят за улесняване на работата, свързана с РСС, провеждана от конгоанската администрация,

               д)

               екип за работа по проекти.

         2.   Главната зона на разполагане е Киншаса. Командировани съветници биха могли също така да бъдат разположени в регионите на военни действия в източната част на ДРК. Пътувания на експерти и временното им присъствие в регионите на военни действия биха били целесъобразни при наличие на заповед на ръководителя на мисията.
   Член 4
   Планиране
   Ръководителят на мисията разработва план за осъществяване на мисията (OPLAN), след което го представя за одобрение от Съвета. Службите под ръководството на върховния представител на Съюза по въпросите на външните работи и политиката на сигурност (ВП) го подпомагат в тази задача.
   Член 5
   Ръководител на мисията
   1.   Ръководителят на мисията осъществява ежедневното управление на мисията и отговаря за личния състав и дисциплинарните въпроси.
   2.   Целият командирован личен състав остава изцяло под командването на националните органи на изпращащата държава или съответната институция на ЕС. Националните органи прехвърлят оперативното управление (OPCON) на своя личен състав на ръководителя на мисията.
   3.   Ръководителят на мисията отговоря за дисциплинарните въпроси, свързани с личния състав. Налагането на дисциплинарни наказания на командирования личен състав е от компетентността на съответните национални органи или на съответната институция на ЕС.
   4.   В рамките на мандата на мисията, посочен в член 2, ръководителят на мисията е упълномощен да използва финансовите вноски на държавите-членки за осъществяването на набелязани проекти, които допълват по съгласуван начин останалите действия на мисията, в два конкретни случая. Проектът трябва или да е предвиден във финансовия разчет на настоящото решение, или да е включен през времетраенето на мандата чрез изменение на финансовия разчет по искане на ръководителя на мисията.
   Ръководителят на мисията сключва споразумение със съответните държави-членки. Споразумението урежда по-конкретно специфичните начини, по които се дава отговор на жалби, подадени от трети лица във връзка с понесени вреди в резултат на действия или пропуски на ръководителя на мисията при използването на средствата, които са му предоставени от държавите-членки донори.
   В никакъв случай държавите-членки донори не могат да търсят отговорност от Европейския съюз или от ВП за действия или пропуски на ръководителя на мисията при използването на средствата на тези държави.
   5.   За да изпълни бюджета на мисията, ръководителят на мисията сключва договор с Комисията.
   6.   В своята област на компетентност ръководителят на мисията си сътрудничи тясно с ръководителя на делегацията на ЕС, с ръководителите на мисии на държавите-членки, представени в Киншаса, и със специалния представител на ЕС (СПЕС).
   Член 6
   Персонал
   1.   Експертите към мисията се командироват от държавите-членки и от институциите на ЕС. С изключение на ръководителя на мисията всяка държава-членка или институция поема разходите за командированите от нея експерти, в това число транспортните разходи до и от ДРК, заплатите, здравната осигуровка и обезщетенията, с изключение на дневните добавки.
   2.   В зависимост от нуждите си мисията набира граждански международен и местен персонал на договорна основа.
   3.   Експертите от мисията остават на подчинение на компетентната държава-членка или институция на ЕС, като същевременно изпълняват своите задължения и работят в интерес на мисията. Както по време на мисията, така и след това, експертите от мисията са длъжни да спазват максимална дискретност по отношение на всякакви факти и информация, свързани с нея.
   Член 7
   Йерархична верига
   1.   Мисията разполага с единна йерархична верига.
   2.   Ръководителят на мисията оглавява мисията и осъществява ежедневното ѝ управление.
   3.   Ръководителят на мисията докладва на ВП.
   Член 8
   Политически контрол и стратегическо ръководство
   1.   Под отговорността на Съвета и на ВП, Комитетът по политика и сигурност (КПС) упражнява политическия контрол и стратегическото ръководство на мисията. Съветът оправомощава КПС да взема необходимите решения съгласно член 38, параграф 3 от Договора за Европейския съюз (ДЕС). Това правомощие включва правото да внася изменения в плана за осъществяване. То се отнася също така до необходимите компетенции за вземане на решения относно назначаването на ръководител на мисията. Правото за вземане на решения по отношение на целите и края на мисията е от компетентността на Съвета, подпомаган от ВП.
   2.   КПС докладва редовно на Съвета.
   3.   Чрез ВП КПС получава редовни доклади от ръководителя на мисията. При нужда КПС може да покани ръководителя на мисията на свои заседания.
   Член 9
   Финансови разпоредби
   1.   Референтната финансова сума, предназначена за покриване на разходите, свързани с мисията за периода от 1 октомври 2010 г. до 30 септември 2011 г., е в размер на 12 600 000 EUR.
   2.   По отношение на разходите, финансирани от сумата по параграф 1, се прилагат следните разпоредби:

               а)

               разходите се управляват в съответствие с процедурите и правилата на ЕС, приложими в бюджетната област. Гражданите на трети държави имат право да участват в процедури за възлагане на поръчки;

               б)

               ръководителят на мисията се отчита цялостно пред Комисията, която контролира неговата работа, за предприетите дейности в рамките на неговия договор.

         3.   Финансовите разпоредби са съобразени с оперативните изисквания на мисията, в това число съвместимостта на оборудването.
   4.   Разходите, свързани с мисията, са допустими от датата на влизане в сила на настоящото решение.
   Член 10
   Участие на трети държави
   1.   Без да се засяга независимостта при вземане на решения на Европейския съюз и неговата единна институционална рамка, Съветът упълномощава КПС да прикани трети държави да предложат принос към мисията, като се приема, че те ще поемат разходите за командирования от тях персонал, включително заплатите, застраховката „всички рискове“, дневните добавки и пътните разходи до и от ДРК, както и че ще участват по подходящ начин в разходите, свързани с функционирането на мисията.
   2.   Третите държави с принос към мисията имат същите права и задължения по отношение на ежедневното управление на мисията, както участващите в него държави-членки.
   3.   Съветът упълномощава КПС да взема съответните решения относно приемането на предложената помощ и да създаде комитет на донорите.
   4.   Конкретните условия за участието на трети държави са предмет на споразумение, което се сключва съгласно член 37 от ДЕС и в съответствие с процедурата, предвидена в член 218 от Договора за функционирането на Европейския съюз (ДФЕС), а при необходимост и на допълнителни технически договорености. В случаите, когато ЕС и трета държава са сключили споразумение, установяващо рамка за участието на въпросната трета държава в операции по управление на кризи на ЕС, разпоредбите на това споразумение се прилагат в контекста на мисията.
   Член 11
   Изпълнение и съгласуваност на действията на ЕС
   1.   ВП осигурява изпълнението на настоящото решение и следи за съгласуваността му с външната дейност на ЕС като цяло, включително програмите на ЕС за развитие.
   2.   Ръководителят на мисията подпомага ВП в изпълнението на настоящото решение.
   Член 12
   Координация
   1.   Както в Киншаса, така и в Брюксел се създават механизми за координация на дейностите на ЕС в ДРК.
   2.   Без да се засяга йерархичната верига, ръководителят на мисията EUSEC ДР Конго и ръководителят на мисията EUPOL ДР Конго осъществяват тясна координация на своите действия и търсят взаимодействие, особено по отношение на хоризонталните аспекти на РСС в ДРК, както и в рамките на взаимното допълване на функциите на двете мисии, по-специално по въпросите на трансверсалните дейности.
   3.   Ръководителят на мисията гарантира, че EUSEC ДР Конго тясно координира дейността си в подкрепа на реформата на ВС на ДРК с правителството на ДРК, с Организацията на обединените нации чрез мисията MONUSCO и с трети държави, които са ангажирани в областта на защитата на процеса на РСС в ДРК.
   4.   Без да се засяга мандатът на СПЕС, ръководителят на делегацията на ЕС в Киншаса предоставя на мисията EUSEC ДР Конго в рамките на общата рамка, определена в документите за планиране, политически насоки на местно равнище.
   5.   Ръководителят на делегацията на ЕС и ръководителят на мисията EUSEC ДР Конго създават подходящи механизми за информация или консултации, а именно във връзка с политическите аспекти, които могат да окажат влияние при протичането на мисията. В същия дух ръководителят на мисията EUSEC ДР Конго информира ръководителя на делегацията на ЕС за всеки контакт на негово равнище, който може да има политическо въздействие.
   6.   Ръководителят на мисията EUSEC ДР Конго (или негов представител) изпълнява и функцията на съветник по отбраната на ръководителя на делегацията, без да се засягат съществуващите вериги на командване на всеки участник. В този контекст се осигурява постоянна връзка между мисията и делегацията на ЕС.
   7.   В рамките на своя мандат, при необходимост, СПЕС предоставя на мисията EUSEC ДР Конго политически съвети във връзка с регионалното измерение, по-специално по отношение на процесите от Найроби, Гома и Джуба.
   Член 13
   Предоставяне на класифицирана информация
   1.   ВП е упълномощен да предоставя на трети държави, които имат отношение към настоящото решение, класифицирана информация и документи на ЕС, създадени за целите на операцията, до ниво „CONFIDENTIEL UE“ и съобразно разпоредбите на Съвета относно сигурността (5).
   2.   ВП е упълномощен да предоставя на ООН, в зависимост от оперативните нужди на мисията, класифицирана информация и документи на ЕС, създадени за целите на операцията, до ниво „RESTREINT UE“ и съобразно разпоредбите на Съвета относно сигурността. За тази цел се постигат договорености на местно равнище.
   3.   В случай на конкретна и неотложна оперативна нужда ВП е упълномощен да предоставя на приемащата държава класифицирана информация и документи на Съюза, създадени за целите на операцията, до ниво „RESTREINT UE“ и съобразно разпоредбите на Съвета относно сигурността. Във всички останали случаи тези информации и документи се предоставят на приемащата държава съобразно процедури, съответстващи на равнището на сътрудничество на приемащата държава с ЕС.
   4.   ВП е упълномощен да предоставя на трети държави, които имат отношение към настоящото решение, документи на ЕС, свързани с обсъжданията в Съвета относно операцията и представляващи служебна тайна, в съответствие с член 6, параграф 1 от процедурния правилник на Съвета (6).
   Член 14
   Статут на мисията и нейния персонал
   1.   Статутът на персонала на мисията, включително, когато това е приложимо, привилегиите, имунитетът и другите гаранции, необходими за изпълнението и доброто протичане на мисията, се приема съгласно член 37 от ДЕС и в съответствие с процедурата, предвидена в член 218, параграф 3 от Договора за функционирането на ЕС.
   2.   Държавата-членка или институцията на ЕС, която е командировала свой служител, е длъжна да отговори на всяка жалба, свързана с това командироване, независимо дали тя е подадена от служителя, или се отнася до него. Тази държава-членка или институция на ЕС решава по целесъобразност дали да предприеме действия срещу командирования служител.
   3.   Условията за наемане на работа, както и правата и задълженията на международния и местния цивилен персонал се установяват в договорите, които се сключват между ръководителя на мисията и членовете на персонала.
   Член 15
   Сигурност
   1.   Ръководителят на мисията е отговорен за сигурността на EUSEC ДР Конго.
   2.   Ръководителят на мисията упражнява тази отговорност в съответствие с директивите на ЕС относно сигурността на командирования извън територията на ЕС персонал в рамките на оперативна мисия, за която е взето решение съгласно разпоредбите на Дял V, глава 2 от ДЕС и свързаните с него документи.
   3.   Ръководителят на мисията се подпомага от служител по въпросите на сигурността на мисията, който докладва на ръководителя на мисията и поддържа тесни работни взаимоотношения със Службата за сигурност на Съвета.
   4.   В съответствие с OPLAN целият персонал преминава подходящо обучение относно мерките за сигурност. Служителят по въпросите на сигурността осигурява редовното припомняне на инструкциите за сигурност.
   Член 16
   Преразглеждане на мисията
   Въз основа на доклад за оценка, изготвен по средата на мандата от службите под ръководството на ВП и представен не по-късно от юни 2011 г., КПС отправя препоръки до Съвета с оглед да бъде направена оценка на хода на реформата на ВС на ДРК и на ползата от мисията на ЕС за осъществяването на конкретни мерки в подкрепа на плана за реформа на ВС на ДРК. Тази оценка се основава както на конкретни оперативни показатели, разработени в OPLAN, така и на показатели за напредък.
   Член 17
   Влизане в сила и времетраене
   Настоящото решение влиза в сила на 1 октомври 2010 г.
   То се прилага до 30 септември 2012 година.

      Съставено в Брюксел на 21 септември 2010 година.

            За Съвета

            Председател

         S. VANACKERE

      (1)  Съвместно действие 2005/355/ОВППС на Съвета от 2 май 2005 г. относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (OB L 112, 3.5.2005 г., стр. 20).

      (2)  OB L 246, 18.9.2009 г., стр. 33.

      (3)  ОВ L 149, 15.6.2010 г., стр. 11.

      (4)  ОВ L 211, 12.8.2010 г., стр. 20.

      (5)  Решение 2001/264/ЕО (ОВ L 101, 11.4.2001 г., стр. 1).

      (6)  Решение 2009/937/ЕС на Съвета (ОВ L 325, 11.12.2009 г., стр. 35).